SWALI: Asalam aleikum, kuweka tattoo imekubakiwa katika dini ya kislamu? swalah itakubaliwa? na 
kama unayo waeza fanyaje? Thank you Assalam alykum. Mimi nimejichora tattoo mwilini. Sasa 
nimetambua kuwa ni dhambi, na kuitoa haiwezekani tena. Je, nifanyeje sasa na vipi sala zangu 
zitakubaliwa? Asanteni 


JIBU: Sifa zote njema Anastahiki Allaah Aliyetukuka Mola Mlezi wa walimwengu wote, Swalah na salamu 
zimshukie kipenzi chetu Mtume Muhammad (Swalla Allaahu 'Alayhi wa aalihi wa sallam) na Swahaba 
zake (Radhiya Allaahu 'anhum) na watangu wema mpaka Siku ya Mwisho. Shukrani zetu za dhati kwa 
swali lako kuhusu kujichora tattoo mwilini mwako. Tufahamu kuwa Uislamu ni Dini ambayg inakwenda 
sambamba na maumbile ya mwanadamu. Sheria inajua kuwa Muislamu kama mwanadamu anaweza 
kosea, anaweza sahau au kutojua na akaingia katika dhambi. Ikiwa mtu amefanya dhambi bila ya kujua 
kiuhakika basi Allaah Aliyetukuka Anamsamehe. Na ikiwa amefanya dhambi kwa kujua lakini anataka 
kurudi kwa Allaah Aliyetukuka, Allaah Anamsamehe madhambi yake ikiwa atatimiza masharti yafuatayo: 
Kujiondoa katika maasiya. Kujuta katika kufanya dhambi hilo. Aazimie kwa dhati kuwa hatorudia tena 
kosa hilo. Lau atatekeleza hayo masharti matatu basi atasamehewa madhambi aliyofanya kwani Allaah 
ni msamehevu sanakama Alivyosema: "Hakika toba inayo kubaliwa na Allaah ni ya wale wafanyao uovu 
kwa ujinga, kisha wakatubia kwa haraka. Hao ndio Allaah Huwakubalia toba yao, na Allaah ni Mjuzi na ni 
Mwenye hekima" (an-Nisaa' [4]: 17). Na Amesema tena: "Isipokuwa atakayetubu, na akaamini, na 
akatenda vitendo vyema. Basi hao Allaah Atayabadilisha maovu yao yawe mema. Na Allaah ni Mwenye 
kusamehe, Mwenye kurehemu. Na aliyetubu na akafanya mema, basi hakika huyo ametubu kweli kweli 
kwa Allaah" (al-Furqaan [25]: 70 - 71). Kujichora tattoo ni haramu katika Uislamu, na inatakiwa mtu 
katika kutubia aondoe ovu. Ikiwa michoro haiwezi kuondoka kwa kuwa inapochorwa ni yenye kudumu 
daima dawamu, inayohitajiwa ni ile azma yake ya nguvu. Allaah Aliyetukuka Hatamuadhibu mtu kwa 
kushindwa huko baada ya kujaribu.^walaah atakazo swali katika hali hiyo zitakuwa ni zenye kukubaliwa 
baada ya muhawala wake huko na kweli kujirekebisha katika hali aliyokuwa nayo. Na Allaah Anajua 
zaidi. a. 

